לה בואינה איספיראנסה

לה בואינה איספיראנסה (מלדינו: התקווה הטובה; בכתיב לטיני: La Buena Esperanza) היה עיתון בלדינו במתכונת שבועית, שיצא לאור באזמיר בין 1871 ל-1917. את העיתון הוציא לאור וערך אהרן די יוסף חזן, והוא היה העיתון בלדינו שפעל בתקופה הארוכה ביותר בעיר.

 כללי 
את ההשראה להוצאת העיתון, שאב חזן, לדבריו, מהמייסד והעורך של ״ג'ורנאל ישראלית״ (איסטנבול 1860), יחזקאל גבאי.

העיתון יצא לאור לראשונה ב-1871, ונקרא אז ״לה איספיראנסה״.על אף ששמו של העיתון התחלף לאחר מכן, במהדורת חצי היובל החגיגית, הכותרת, באותיות לטיניות מעוצבות, הייתה שמו הישן של העיתון בלבד. כעבור שנה, הפסיק את פעילותו, שחודשה רק באוקטובר 1874. ב-1896, עת חגג העיתון חצי יובל, יצאה לאור מהדורה מיוחדת במתכונת של ספר מהודר בן 60 עמודים, שנשאה את הכותרת: ״אידיסיון איספיסיאל די לה בואינה איספיראנסה אה לה אוקאזיון בינטיסקין איניב'ירסאריו די סו פ׳ונדאסיון״. מבין הכותבים למהדורה המיוחדת, היו הרבנים חיים בז'רנו, אליהו חזן ואברהם פלאג'י.

לעיתון היו מנויים בעיר אזמיר, כמו גם מנויי חוץ. בשנת 1880 היו מחירי העיתון: בפרובינציות 20 פרנק ובאיזמיר 15 פרנק.

העיתון היה דגלו של המחנה הפרוגרסיביסטי בקהילת אזמיר.רחל סבע וולף שמונים שנות עיתונות ספרדית-יהודית: מגמות וכיוונים, [דיסרטציה] אוניברסיטת בן-גוריון בנגב 2019 פרק שני. לפחות במשך עשרים שנותיו הראשונות, כוון העיתון להשפיע על דעת הקהל בקרב האליטה באזמיר, ולהוות "מכשיר של הקִדמה" ושל המודרניזציה. הקהילה הקצתה מקופתה לטובת הוצאת העיתון וסייעה בידיו של חזן; כך למשל, ב-1879 איבד העיתון מנויים רבים בשל מלחמת רוסיה-טורקיה, והקהילה העבירה לעיתון מענק מיוחד. ב-1894 הגדילה הקהילה את סכום הסיוע להוצאת העיתון.

ב-1912 הפסיק העיתון לתקופה קצרה, בעקבות מלחמת טורקיה-איטליה והפלישה לטריפולי, שהכריחה את חזן, אזרח איטלקי ועובד הקונסוליה האיטלקית, לעזוב את האימפריה.Stanford J. Shaw (1992). The Jews of the Ottoman Empire and the Turkish Republic. New York: NYU Press. p. 182. . ב-1914 שב העיתון לפעילות סדירה, עד לגיליון האחרון, שיצא לאור בסוף שנת התרע"ז (1917).

 לקריאה נוספת 

 רחל סבע וולף שמונים שנות עיתונות ספרדית-יהודית: מגמות וכיוונים, [דוקטורט] אוניברסיטת בן-גוריון בנגב 2019 פרק שני.שמונים שנות עיתונות ספרדית-יהודית באזמיר : מגמות וכיוונים / מאת: רחל סבע וולף ; בהדרכת: פרופ' תמר אלכסנדר, ד"ר אליעזר פאפו
 Rachel Saba Wolfe, “The Journal “La Buena Esperansa” and its Battle for Reforms in the Jewish Community of Izmir”, in Paloma Diaz-mas y Maria Sánchez Pérez (eds.) Los Sefardíes Ante Los Retos Del Mundo Contemporáneo: Identidad Y Mentalidades, CSIC, Madrid 2010, pp. 141-.148
 אבנר לוי, העיתונות היהודית באיזמיר, פעמים 12 (תשמ"ב), עמ׳ 104-87
 משה מגיד, "העיתונות היהודית בטורקיה", בתוך: ירון בן נאה (עורך) , קהילות ישראל במזרח במאות התשע-עשרה והעשרים, מכון בן צבי, ירושלים תש"ע, 136-123.
 RIEDER-ZELENKO, Elena (2013), Novedades de Esmirna. Edición de noticias publicadas en el periódico judeoespañol ‘La Buena Esperanza’ en 1905, Barcelona: Tirocinio. 
 דונה סוזנה גרוס, "לאס בואינאס סופירסטיסייוניס" [האמונות הטובות] ב"לה בואינה איספיראנסה" לאדינאר יב (תשפ"ב) 34-11.

 קישורים חיצוניים 
 העיתון לה בואינה איספראנסה באתר עיתונות יהודית היסטורית
 Cohen, J. P. (2010). La Buena Esperansa (Izmir), 1874-1917. In Encyclopedia of Jews in the Islamic World Online. Brill.

 הערות שוליים 

קטגוריה:עיתונים בלאדינו
קטגוריה:טורקיה: עיתונים
קטגוריה:יהדות איזמיר